b'\n_START_ARTICLE_\nGeorges Perec\n_START_SECTION_\nLiv\n_START_PARAGRAPH_\nGeorges Perec blev f\xc3\xb8dt i Paris som eneste s\xc3\xb8n af fattige polsk/j\xc3\xb8diske emigranter, Icek Judko and Cyrla (Schulewicz) Peretz, som var kommet til Frankrig i 1920\'erne. Faderen blev som indkaldt sendt til fronten i Nordmandiet, hvor han blev dr\xc3\xa6bt i krigens f\xc3\xb8rste m\xc3\xa5neder. Moderen blev i 1943 deporteret til formentlig Auschwitz, hvor hun formodes ombragt. Da moderen forsvandt, havde farens s\xc3\xb8ster og dennes familie taget Georges med til et tyndt befolket omr\xc3\xa5de i Sydfrankrig , hvor hans j\xc3\xb8diske herkomst kunne skjules under resten af krigen._NEWLINE_Tilbage i Paris gennemf\xc3\xb8rte han sin skolegang, p\xc3\xa5begyndte studier i historie og sociologi p\xc3\xa5 Sorbonne og bidrog samtidig sporadisk med tekster til anerkendte litter\xc3\xa6re tidsskrifter (La Nouvelle Revue fran\xc3\xa7aise og Les Lettres nouvelles)._NEWLINE_Han f\xc3\xa6rdiggjorde ikke uddannelsen og blev indkaldt som v\xc3\xa6rnepligtig ved faldsk\xc3\xa6rmstropperne i Sydvestfrankrig. Som s\xc3\xb8n af en soldat, der var faldet for Frankrig, var han fritaget for at deltage i de blodige kampe under kolonikrigen i Algier._NEWLINE__NEWLINE_Efter hjemsendelsen blev han gift med Paulette Petras._NEWLINE_1961-1978 var Perec ansat i en underordnet fuldtidsstilling som arkivar ved et l\xc3\xa6gevidenskabeligt forskningsinstitut, hvor han systematiserede katalogisering af tidsskriftsartikler. L\xc3\xb8nnen sikrede ham frihed til at skrive uden at v\xc3\xa6re bundet af forpligtelser overfor forlag. F\xc3\xb8rst efter udgivelsen af Livet - en brugsanvisning i 1978 kunne han leve af sin forfattergerning.\n_START_SECTION_\nOrdekvilibrisme\n_START_PARAGRAPH_\nPerec var et ledende medlem af OuLiPo (Ouvroir de Litt\xc3\xa9rature Potentielle) som med udgangspunkt i definerede systematiske regler skabte mangfoldige litter\xc3\xa6re v\xc3\xa6rker.\n_START_SECTION_\nLipogram\n_START_PARAGRAPH_\nPerecs roman "La Disparition" (1969), er skrevet som et lipogram, bogstavet "e" er forsvundet fra teksten ligesom diverse personer.'